Cincinnati Bengals

Cincinnati Bengals on amerikkalaista jalkapalloa pelaava joukkue NFL:ssä. Joukkueen kotipaikka on Cincinnati, Ohio. Cincinnati Bengals on yksi AFC:n pohjoisen divisioonan (AFC North) jäsenjoukkueista. Vuodesta 2000 lähtien Bengals on pelannut kotiottelunsa perustajansa mukaan nimetyllä Paul Brown Stadiumilla.

Parhaimmillaan Bengals on onnistunut voittamaan oman konferenssinsa kolmeen otteeseen, vuosina 1981, 1988 ja 2021. Näin vuosina seura pääsi myös pelaamaan NFL:n mestaruudesta finaalitapahtuma Super Bowliin.

 Historia 
 Suunnittelu ja perustaminen 
Cincinnati Bengalsin franchising-suunnittelu alkoi kolme vuotta ennen joukkueen ensimmäistä kautta American Football Leaguessa (AFL) vuonna 1968. Paul Brown, joka oli saavuttanut poikkeuksellista menestystä Cleveland Brownsin päävalmentajana 17 kauden ajan ennen lähtöään vuonna 1962, halusi palata ammattilaisjalkapalloon. Vuonna 1965 hän tapasi silloisen kuvernöörin Jim Rhodesin, ja he sopivat, että osavaltio voisi ylläpitää toista ammattilaisjalkapallojoukkuetta.

Vuonna 1966 Cincinnatiin kaupunginvaltuusto hyväksyi 60 389-paikkaisen Riverfront Stadiumin rakentamisen, joka valmistui vuonna 1970. Seuraavana vuonna Brownin johtama ryhmä sai AFL-franchising-oikeuden, ja joukkue aloitti pelaamisen vuonna 1968. Brown nimesi joukkueen Bengalsiksi kunnioittaakseen 1930- ja 1940-lukujen aikaisempia Cincinnati Bengals -joukkueita. Hän itse palasi valmentajaksi ja toimi Bengalsin päävalmentajana ensimmäiset kahdeksan kautta. Brown jäi eläkkeelle kauden 1975 jälkeen mutta jatkoi GM:nä kuolemaansa asti vuonna 1991. Hänen poikansa Mike Brown seurasi isäänsä GM:nä.

 Varhaiset vuodet ja nousu 
Vuoden 1968 Bengals voitti kaksi ensimmäistä kotiotteluaan 28 000-paikkaisella Nippert Stadiumilla Denveriä ja Buffaloa vastaan ja päätti kautensa 3–11-tulokseen, joka on paras saavutus 1960-luvun laajennusjoukkueelta. Vuonna 1969 joukkue parani niin paljon, että Brown valittiin AFL:n Vuoden valmentajaksi. Vuonna 1970 Bengals voitti AFC Central -divisioonan ja tuli ensimmäiseksi laajennusjoukkueeksi, joka voitti mestaruuden vain kolmessa vuodessa.

 Ken Andersonin aikakausi 
Vuonna 1971 Bengals varasi kolmannella kierroksella pelinrakentaja Ken Andersonin Augustana Collegesta. Seuraavat 16 kautta Anderson oli Cincinnati-hyökkäyksen avainhahmo ja nelinkertainen AFC:n heittotilastojen ykkönen. Bengals voitti toisen AFC Central -mestaruuden vuonna 1973 ja wild card -paikan pudotuspeleihin vuonna 1975 – Brownin viimeisenä valmennusvuonna.

Seuraavat viisi kautta Bengals jäi pudotuspelien ulkopuolelle, mutta vuonna 1981 uusissa tiikeriraidallisissa peliasuissa joukkue voitti AFC Centralin 12–4-tuloksella päävalmentaja Forrest Greggin johdolla. Se kukisti San Diegon 27–7 AFC-mestaruusottelussa, mutta hävisi Super Bowl XVI:ssa San Francisco 49ersille 26–21. 

 Sam Wychen aikakausi 
Valmentaja Sam Wyche otti päävalmentajan paikan vuonna 1983 ja johti joukkuetta kahdeksan vuoden ajan. Hänen kaudellaan joukkue saavutti neljä pudotuspelipaikkaa ja 91 voittoa. 

Toinen mahdollisuus Super Bowliin tuli kauden 1988 jälkeen. Päävalmentaja Sam Wyche ja pelinrakentaja Boomer Esiason nostivat joukkueen 4–12-tuloksesta 12–4:ään, voittivat Buffalon 21–10 AFC-mestaruusottelussa, mutta hävisivät Super Bowl XXIII:ssa 49ersille 20–16 Joe Montanan viime hetken touchdown-syötöllä. Tämä teki Bengalsista yhden vain kuudesta joukkueesta, joka on päässyt peräkkäisiin Super Bowleihin voittamatta kumpaakaan.

Aikakaudella Bengalsissa pelasi myös NFL:n kaikkien aikojen parhaaksi pelaajaksi valittu Anthony Muñoz, joka oli ensimmäisen kierroksen varaus vuonna 1981. USC:n kasvatti valittiin peräti 11 perättäiseen Pro Bowliin vuosina 1982–1992 ja valittiin Pro Football Hall of Fameen vuonna 1998.

 Viime vuodet 
Marvin Lewis johti joukkuetta vuosina 2003–2018, mikä on joukkueen historian pisin valmennusjakso (15 kautta). Hänen johdollaan joukkue saavutti viisi divisioonan mestaruutta ja teki paluun pudotuspeleihin Wychen kauden jälkeen. Merkittäviä pelaajia tuolta ajalta olivat Chad Ochocinco ja Carson Palmer, joka voitti Comeback Player of the Year Award -palkinnon kahdesti neljän vuoden aikana. Bengals pelasi viiden perättäisen pudotuspelikauden 2011–2015, mutta hävisi wild card -ottelussa joka kerta.

Vuonna 2019 Zac Taylor otti päävalmentajan roolin Andy Daltonin jatkaessa pelinrakentajana. Paluu pudotuspeleihin tapahtui kaudella 2021, jolloin toisen vuoden pelinrakentaja Joe Burrow johti joukkueen sensaatiomaiseen nousuun Super Bowl LVI:hin. Lopulta Cincinnati hävisi Los Angeles Ramsille 23–20, eikä Lombardi-pokaalia nostettu.

 Merkittävät pelaajat 
 Jäädytetyt pelinumerot 
Cincinnati Bengals on poistanut käytöstä seuraavan pelaajan pelinumeron:
 54: Bob Johnson

 Pro Football Hall of Fame -pelaajat 
Cincinnati Bengalsin joukkueesta on valittu neljä pelaajaa Pro Football Hall of Fameen:
 Charlie Joiner
 Anthony Muñoz
 Terrell Owens
 Ken Riley

 Lähteet 

Luokka:National Football League -seurat
Luokka:Cincinnatin urheilu
Luokka:Vuonna 1968 perustetut urheiluseurat